שמעון בן שטח

שמעון בן שטח, איז געווען א תנא, וואס ווערט דערמאנט פינף מאל אין משניות.

 זיין צייט 

שמעון בן שטח איז געווען פון דריטן דור זוגות,אבות פ"א מ"ו פון פינפטן דור נאך די אנשי כנסת הגדולה.רמב"ם הקדמה אויף משניות סדר זרעים פ"ד

 דריטער זוג 

אין דער משנה שטייט אז שמעון בן שטח איז געווען דער אב בית דין פון די סנהדרין, און יהודה בן טבאי איז געווען דער נשיא, די גמרא ברענגט א ברייתא אז דאס איז דער מיינונג פון רבי מאיר, אבער די חכמים האלטן פארקערט, שמעון בן שטח איז געווען דער נשיא, און יהודה בן טבאי איז געווען דער אב בית דין. צווישן זיי איז ווייטער אנגעגאנגען דער מחלוקת אין הלכה צווישן די חכמי ישראל, צו מען מעג סומך זיין אום יום טוב, יהודה בן טבאי האט געהאלטן אז נישט, און שמעון בן שטח האט געהאלטן אז יא.חגיגה ט"ז ע"א וע"ב

 איבער אים  

די שוועסטער פון שמעון בן שטח די קעניגן שלומציון איז געווען געהייראט צו דעם קעניג ינאי, א דאנק איר, איז שמעון בן שטח געראטעוועט געווארן - ווען זיין שוואגער דער קעניג - האט אויסגעהארגט אלע חכמים.ברכות מ"ח ע"א 

שמעון בן שטח האט אנגעפירט א שווערן קאמף קעגען די צדוקים, אין מגילת תעניתפרק י' ווערט פארצייכנט כ"ח טבת אלס טאג וואס שמעון בן שטח האט געזיגט די צדוקים און צוריק געשטעלט די סנהדרין.

אין גמרא שטייט געשריבן אז יהודה בן טבאי האט אמאל געהרגעט אן עד זומם, אויף צו ווייזן אנדערש ווי די צדוקים, דאך האט שמעון בן שטח אים אויפגעקלערט זיין טעות, זייט דעמאלס האט יהודה בן טבאי אויף זיך גענומען מער נישט צו פסק'ענען קיין הלכה, נאר אין אנוועזנהייט פון שמעון בן שטח.חגיגה ט"ז ע"ב, מכות ה' ע"ב

 אין משניות 

 מסכת תענית פרק ג' משנה ח',  
 מסכת חגיגה פרק ב' משנה ט',  
 מסכת סנהדרין פרק ו' משנה ד', 
 מסכת אבות פרק א' משנה ח', 
 מסכת אבות פרק א' משנה ט', 
 זעט אויך  

רשימה:תנאים

 רעפרענצען 

קאטעגאריע:תנאים